
Siunčiamas CVP IS priemonėmis


DĖL ATSAKYMŲ Į KLAUSIMUS

Valstybės įmonė Turto bankas (toliau – Perkančioji organizacija) vykdydama skelbiamos apklausos būdu „VP-3209-1 Administracinio pastato, esančio Veterinarų g. 14, Biruliškių k., Kauno r., šilumos punkto instaliavimo darbai“ pirkimą (pirkimo Nr. 4254162), gavo tiekėjo klausimus (tekstas neredaguotas). Perkančioji organizacija teikia klausimus ir atsakymus:

	Eil. Nr.
	Tiekėjo klausimas
	Atsakymas

	1.
	Norime atkreipti Perkančiojo subjekto dėmesį į tai, kad numatyta 20 Eur dydžio netesybų suma už kiekvieną pavėluotą dieną, nepriklausomai nuo darbų vertės ar vėluojamos dalies apimties, yra neproporcinga ir neatitinka netesybų paskirties kompensuoti realius nuostolius. Tokia fiksuota suma įgauna baudinį pobūdį, sukuria disbalansą tarp šalių ir nepagrįstai didina tiekėjo riziką. Atsižvelgiant į bendrą sutartinę praktiką, siūlome nustatyti delspinigius procentine išraiška 0,03 proc. nuo pavėluojamų darbų (ar jų dalies/etapo) vertės už kiekvieną uždelstą dieną, numatant maksimalų netesybų dydį iki 15 proc. Tokia proporcinė sistema yra teisingesnė abiem šalims: ji užtikrina terminų laikymosi kontrolę, proporcingą rizikos paskirstymą ir kartu leidžia išvengti situacijų, kai tiekėjai priversti įskaičiuoti perteklinę riziką į kainą, o tai galutiniame rezultate padidina Užsakovo išlaidas.

Prašome atitinkamai pakoreguoti Sutarties punktą Nr. 6.3 p., juolab kad pats Užsakovas vėlavimo atsiskaityti atveju sau nusimato irgi būtent 0,03 proc. (Sutarties projekto 6.4 p.).
	Sutarties projekte nustatytos netesybos atitinka Perkančiosios organizacijos galimų patirti nuostolių dydį, įvertinus juos protingumo ir  sąžiningumo principų bei  sąžiningos verslo praktikos kontekste, įtraukiant galimos civilinės atsakomybės už  perkančiosios organizacijos susijusių finansinių  bei prievolinių įsipareigojimų pažeidimą aspektus, bei galimas pasekmes įmonės vykdomų veiklų tęstinumui. Taigi, dėl šios priežasties sutarties projekte  nurodytos netesybos nėra per didelės, ir jų mažinti nėra pagrindo. 
Atkreipiame dėmesį, kad Aukščiausiojo teismo praktikoje pažymima, kad: „koks netesybų dydis yra tinkamas konkrečiu atveju, yra fakto klausimas“ (LAT 2020-05-20 civilinė byla Nr. Civilinė byla Nr. e3K-7-75-823/2020) ir nėra nustatyto konkretaus netesybų dydžio tinkamo visiems sutarčių  atvejams, todėl šiuo aspektu,  nebuvo pažeisti įstatyme ir teismų praktikoje įtvirtinti netesybų mažinimo pagrindai ir kriterijai. Aiškindamas sutartinę atsakomybę reglamentuojančias CK nuostatas kasacinis teismas yra pažymėjęs, kad sutartinė atsakomybė skirta ekonominės civilinės apyvartos stabilumui užtikrinti, t. y. jos kompensacinė funkcija pirmiausia pasižymi siekimu, kad nukentėjusio nuo sutarties pažeidimo asmens padėtis būtų kiek įmanoma artimesnė padėčiai, tarsi sutartis būtų buvusi tinkamai įvykdyta (Lietuvos Aukščiausiojo Teismo 2015 m. gegužės 28 d. nutartis civilinėje byloje Nr. 3K-3-327-687/2015). 
Taip pat, pažymėtina, kad konkrečiuoju atveju netesybos taikomos atsižvelgiant į  prievolių įvykdymo laipsnį, prievolių ir  sutartinių  įsipareigojimų pažeidimo pobūdį ir mastą, jų reikšmę bendrame sutarties vykdymo  kontekste, darbų nuoseklumą bei sąveikumą ir kt. aspektus, kas suponuoja atleidimo nuo civilinės atsakomybės ar jos mažinimo pagrindus (pvz. CK 6.253,6.258, 6.259 straipsniai), kuriais Tiekėjo interesai galėtų būti ginami. 

	2.
	Taip pat prašome nukelti pasiūlymų pateikimo terminą iki 2025-09-08 14:00, nes reikia daugiau laiko paruošti pasiūlymą.
	Tiekėjo nurodyta priežastis nėra pakankama  pasiūlymų pateikimo termino nukėlimui, todėl užtikrinant tiekėjų lygiateisiškumą, šis terminas nebus pratęstas.

